Για αυτούς που μένουν μόνοι στο σπίτι

Αγαπητοί φίλοι
Ας μεταδώσουμε μήνυμα αισιοδοξίας και να μην επηρεαζόμαστε από το φόβο και τον πανικό. Ας σκεφτούμε και ας συμμεριστούμε αυτούς που εργάζονται έξω για να μείνουμε εμείς μέσα… υγιείς. Ακόμα ας σκεφτούμε όσους δεν έχουν τη δυνατότητα να μείνουν σ’ ένα ασφαλές περιβάλλον. Είμαστε τυχεροί !! να είμαστε σπίτι μας παρέα με τον εαυτό μας.
 
Ας δούμε τα πλεονεκτήματα της μοναχικής απομόνωσης
· Ξεκινάς την ημέρα σου, αφού ξυπνήσεις ότι ώρα θέλεις, παίρνοντας το πρωινό σου στο μπαλκόνι. Το μεσημέρι, αφού έχεις φτιάξει για σένα το αγαπημένο σου φαγητό, τσουγκρίζεις το ποτήρι στην υγειά σου και το απόγευμα απολαμβάνεις το ηλιοβασίλεμα μ’ ένα ζεστό ή κρύο ρόφημα
· Καθαρίζεις το σπίτι σου και μένει καθαρό για μεγαλύτερο διάστημα
· Απολυμαίνεις τον εαυτό σου και δεν κυνηγάς τους άλλους να τηρήσουν τους κανόνες υγιεινής
· Ακούς και βλέπεις τη μουσική και τις ταινίες που μόνο εσύ επιλέγεις
· Αποφεύγεις συγχύσεις και τσακωμούς
· Δεν προσπαθείς να εμποδίσεις τον άλλον που σκαρφίζεται χίλιους λόγους… για να βγει έξω
· Δε σκέφτεσαι τους χίλιους λόγους που θα ήθελες να έχεις χωρίσει από το παρελθόν
· Δε σου ζητάει κάποιος, κάτι ανά πάσα ώρα και στιγμή
· Μιλάς στο τηλέφωνο με τις ώρες αν θέλεις, διαβάζεις ένα ευχάριστο βιβλίο, ανταλλάσεις αστεία με τους φίλους σου ή παίζεις παιχνίδια στο κινητό σου
· Αναβάλλεις τις δουλειές που δε θέλεις να κάνεις για πάντα
· Αγαπάς και φροντίζεις τον εαυτό σου με κάθε τρόπο! γιατί τα καλύτερα έρχονται
· Μην χάνεται το χιούμορ σας, το γέλιο μακραίνει τη ζωή. Επικοινωνήστε με ανθρώπους που σας ελαφρύνουν την ψυχή

Λίλιαν Γεωργοπούλου
Καθηγήτρια Κοινωνικής Εργασίας ΑΤΕΙ Πάτρας
